अभिकारक
अभिकारक यह विज्ञान से संबंधित शब्द है। रासायनिक अभिक्रिया में भाग लेने वाले पदार्थों को अभिकारक कहते हैं यह रासायनिक समीकरण में तीर के चिन्ह के बायीं आेर लिखा जाता है। दो या दो से अधिक अभीकारकों के बीच धन(+) का चिन्ह होता है। अभीकारकों से मिलकर उत्पाद बनते हैं। इसका उदाहरण रासायनिक समीकरण में यह है, C+O^2=CO2 । यहां पर C तथा O2 एक अभिकारक है।
अकार्बनिक रसायन
प्रांगार को छोड़कर शेष सभी तत्वों और उनके योगिकों की मीमांसा करना अकार्बनिक रसायन (Inorganic chemistry) का क्षेत्र है। बोरॉन, सिलिकन, जर्मेनियम आदि तत्व भी लगभग उसी प्रकार के विविध यौगिक बनाते हैं, जैसे कार्बन। पर इस पार्थिव सृष्टि में उनका उतना महत्व नहीं है जितना कार्बन यौगिकों का, इसलिए कार्बनिक रसायन का अन्य तत्वों से पृथक्‌ रासायनिक क्षेत्र मान लिया गया है। मनुष्य एवं वनस्पतियों का जीवन कार्बन यौगिकों के चक्र पर निर्भर है, अत: कार्बनिक यौगिकों को एक अलग उपांग में रखना कुछ अनुचित नहीं है। यह कार्बन ही है जो पृथ्वी पर पाए जानेवाले सामान्य ताप (०° से ४०°) पर अनेक स्थायी समावयवी यौगिक दे सकता है।